stanford-oval/wikipedia huggingface dataset:
Titanic (vuoden 1997 elokuva)
Näyttelijät > Historialliset henkilöt

| Matkustajia |
| --- | --- | --- | --- | --- | --- | --- | --- | --- | --- |
|  Kathy Bates  | … |  Margaret "Molly" Brown   |  |  |  |  |  |  |  |
|  Victor Garber  | … |  Thomas Andrews   |  |  |  |  |  |  |  |
|  Jonathan Hyde  | … |  J. Bruce Ismay   |  |  |  |  |  |  |  |
|  Eric Braeden  | … |  John Jacob Astor IV   |  |  |  |  |  |  |  |
|  Bernard Fox  | … |  Archibald Gracie   |  |  |  |  |  |  |  |
|  Michael Ensign  | … |  Benjamin Guggenheim   |  |  |  |  |  |  |  |
|  Jonathan Evans-Jones  | … |  Wallace Henry Hartley   |  |  |  |  |  |  |  |
|  James Lancaster  | … |  pappi Thomas Byles   |  |  |  |  |  |  |  |
|  Lew Palter ja Elsa Raven  | … |  Isidor Straus ja Ida Straus   |  |  |  |  |  |  |  |
|  Martin Jarvis  | … |  Cosmo Duff-Gordon   |  |  |  |  |  |  |  |
|  Rosalind Ayres  | … |  Lucile Duff-Gordon   |  |  |  |  |  |  |  |
|  Rochelle Rose  | … |  Noël Leslie   |  |  |  |  |  |  |  |
| Laivan henkilökuntaa |
| --- | --- | --- | --- | --- | --- | --- | --- | --- | --- |
|  Bernard Hill  | … |  kapteeni Edward J. Smith   |  |  |  |  |  |  |  |
|  Mark Lindsay Chapman  | … |  yliperämies Henry Wilde   |  |  |  |  |  |  |  |
|  Ewan Stewart  | … |  ensimmäinen perämies William Murdoch   |  |  |  |  |  |  |  |
|  Jonathan Phillips  | … |  toinen perämies Charles Lightoller   |  |  |  |  |  |  |  |
|  Kevin De La Noy  | … |  kolmas perämies Herbert Pitman   |  |  |  |  |  |  |  |
|  Simon Crane  | … |  neljäs perämies Joseph Boxhall   |  |  |  |  |  |  |  |
|  Ioan Gruffudd  | … |  viides perämies Harold Godfrey Lowe   |  |  |  |  |  |  |  |
|  Edward Fletcher  | … |  kuudes perämies James Paul Moody   |  |  |  |  |  |  |  |
|  Martin East  | … |  tähystäjä Reginald Lee   |  |  |  |  |  |  |  |
|  Gregory Cooke  | … |  vanhempi sähköttäjä Jack Phillips   |  |  |  |  |  |  |  |
|  Craig Kelly  | … |  nuorempi sähköttäjä Harold Bride   |  |  |  |  |  |  |  |
|  Paul Brightwell  | … |  kansimies Robert Hichens   |  |  |  |  |  |  |  |
|  Liam Tuohy  | … |  johtava leipuri Charles Joughin   |  |  |  |  |  |  |  |
Tuotanto > Esituotanto

Innokkaana sukeltajana tunnettu James Cameron kertoo, että hänen tavoitteenaan oli sukeltaa Titanicin hylkyyn ja itse elokuvan tekeminen oli toissijaista. Hän sai tietää, että muut ovat käyneet hylyssä ja kuvanneet sitä, jolloin hän päätti hakea Hollywoodista rahoitusta hankkeelleen. Tuotantoyhtiö 20th Century Fox suhtautui epäilevästi kolmen tunnin elokuvan taloudelliseen menestykseen, koska elokuvassa ei olisi perinteisiä toimintaelokuvan elementtejä, kuten ampumista tai takaa-ajokohtauksia. He kuitenkin myönsivät hankkeelle rahoitusta. Tuolloin Cameron vielä uskoi, että elokuvasta selvitään alle 100 miljoonan dollarin budjetilla.
Atlantin valtameressä makaavan hylyn kuvaaminen aloitettiin syyskuussa 1995 lähes neljän tuhannen metrin syvyydessä, missä ryhmän alukseen kohdistui yli 40 000 kilopascalin paine. Sen lisäksi, että he ottivat suuren riskin sukeltaessaan hylkyyn, vaikeat olosuhteet estivät Cameronia saamasta niin laadukasta kuvamateriaalia kuin hän olisi halunnut. Cameron sukelsi hylkyyn kaikkiaan 12 kertaa.
Cameron kirjoitti itse myös elokuvan käsikirjoituksen. Hän kertoo luoneensa äärimmäisen tarkan aikajanan laivan muutaman päivän matkasta ja uppoamisyöstä. Myöhemmin asiantuntijat arvioivat käsikirjoitusta ja Cameron muutti sitä ehdotusten pohjalta. Kuvausten alusta asti heillä oli selkeä kuva siitä, mitä tapahtui laivan uppoamisyönä, minkä Cameron kokee nostaneen elokuvan merkitystä. Cameron halusi välittää tapahtumien tunteellisen sanoman, ja hänen mukaansa kyseessä ei ole katastrofielokuva vaan rakkaustarina, johon on valikoitu todellista historiaa.
Elokuvan toiseen päärooliin valittiin tuolloin vielä suhteellisen tuntematon Leonardo DiCaprio. Elokuvayhtiö halusi rooliin Chris O’Donnellin tai Matthew McConaugheyn, mutta Cameron sai vaatimuksensa läpi. Myös Tom Cruise oli kiinnostunut pääosasta, mutta hänen vaatimaansa palkkaa ei juuri kukaan ottanut tosissaan. Myöhemmin DiCapriolle maksettiin roolista 2,5 miljoonaa dollaria. Elokuvan naispääosan esittäjälle Kate Winsletille maksettiin hieman alle miljoona dollaria. Rosen sulhasen, Cal Hockleyn, roolia tarjottiin aluksi Matthew McConaugheylle, mutta hän kieltäytyi, ja roolin sai lopulta Billy Zane. Elokuvassa Titanicin kapteenia näyttelevä Bernard Hill ja Cal Hockleyn palvelijaa näyttelevä David Warner olivat sattumalta näytelleet myös kahdessa aiemmassa Titanic-filmatisoinnissa.
Elokuvan näyttelijöille palkattiin kokopäiväinen tapaopettaja opettamaan vuoden 1912 mukaista yläluokan hienoa käytöstä. Titanicin sisätiloja edustavat lavasteet oli tehty alkuperäisten mukaan valokuvia hyväksikäyttäen. Elokuvassa näkyvästi esillä oleva ensimmäisen luokan portaikko rakennettiin aidosta puusta ja se todella tuhoutui uppoamisessa. Huoneet, matot, muotoilu ja värit, yksittäiset huonekalut, koristeet, seinäpaneelit, astiat ja ruokailuvälineet sekä White Star Linen vaakuna ja asusteet mukailivat alkuperäisiä. Lisäksi Cameron palkkasi kaksi Titanic-historioitsijaa todentamaan elokuvan historiallisia yksityiskohtia.
Tuotanto > Jälkituotanto

Tuotantokustannuksissa säästettiin miljoonia, kun aluksesta rakennettiin vain sen oikea puoli. Tämä aiheutti kuitenkin ongelmia laivan lähdön kuvaamisessa, sillä sen täytyi olla telakoituna vasemmalta puolelta. Kun kohtaus kuvattiin, jokainen lavastus ja puvustus oli käännettävä, ja mikäli joku käveli käsikirjoituksen mukaan oikealle, kuvauksessa hänen täytyi kävellä vasemmalle. Jälkituotannossa kaikki peilattiin oikein.
Jälkituotannossa joitakin kohtauksia leikattiin pois varsinaisesta elokuvasta. Esimerkiksi höyrylaiva SS Californian oli muutaman kymmenen kilometrin päässä Titanicista pysähtyneenä yön ajaksi paikoilleen ja sulkenut laitteistonsa. Cameron päätti leikata kohtauksen pois, sillä ei kokenut sitä olennaiseksi elokuvan juonen kannalta. Elokuvalle kuvattiin myös vaihtoehtoinen loppu.
Musiikkinäytteet
James Hornerin ja Will Jenningsin kirjoittama balladi voitti neljä Grammy-palkintoa ja nousi listaykköseksi yli 25 maassa.
Äänitiedostojen kuunteluohjeet
Elokuvan musiikin sävelsi James Horner. Sissel Kyrkjebø laulaa läpi elokuvan kuultavaa sanatonta laulua. Céline Dion esittää kuitenkin elokuvan tunnetuimman ja lukuisia palkintoja ansainneen kappaleen "My Heart Will Go On". Elokuvan musiikki sai useita palkintoja; se palkittiin esimerkiksi parhaan musiikin Oscar-palkinnolla.
Julkaisu

Elokuva sai ensiesityksensä 1. marraskuuta 1997 Tokion kansainvälisillä elokuvajuhlilla, joilla olivat läsnä ohjaaja James Cameron ja Leonardo DiCaprio. Cameronin elokuvat ovat perinteisesti pärjänneet hyvin Japanissa, joskin tällä kertaa DiCaprio näytti olevan suurempi ilmiö kuin itse elokuva. Yhdysvalloissa elokuvan ensi-ilta oli 19. joulukuuta 1997 ja Suomessa 16. tammikuuta 1998.
Titanic oli ensimmäinen yli miljardin dollarin lipputulot kerännyt elokuva: se rikkoi kyseisen ennätyksen maaliskuun 1998 alussa. Elokuvaa esitettiin yhdysvaltalaisissa elokuvateattereissa lähes kymmenen kuukautta, lokakuuhun 1998 asti, jolloin se oli tuottanut maailmanlaajuisesti 1,84 miljardia dollaria, joista 600 miljoonaa dollaria Yhdysvalloissa. Se pysyi maailman taloudellisesti menestyneimpänä elokuvana vuoteen 2010 asti, jolloin niin ikään Cameronin ohjaama Avatar ohitti sen.
Suomessa elokuva keräsi kymmenen ensimmäisen päivän aikana 159 692 katsojaa. Alun perin elokuvaa oli tarkoitus esittää 40–50 kopion voimin, mutta niitä jouduttiin tilaamaan lisää. Titanic nousi huhtikuussa 1998 Suomen katsotuimmaksi elokuvaksi 26 vuoteen: elokuvan oli 11 viikon aikana nähnyt 824 654 katsojaa kaikkiaan 51 teatterissa eri puolella Suomea. Aikaisemmalta ajalta ei kuitenkaan ole vertailukelpoista tilastoa. Elokuva rikkoi miljoonan katsojan rajan 30. kesäkuuta 1998. Elokuvan näki lopulta Suomessa 1 040 000 katsojaa.
Titanic julkaistiin uudestaan paranneltuna 3D-versiona huhtikuussa 2012, kun oli kulunut sata vuotta aluksen uppoamisesta. Julkaisun myötä elokuvan maailmanlaajuinen tuotto nousi yhteensä lähes 2,19 miljardiin dollariin. Uusintajulkaisun myötä elokuvan kokonaiskatsojamäärä Suomen elokuvateattereissa on 1 114 954 katsojaa. Elokuva on Suomen katsotuin elokuva vuodesta 1972 lähtien, sillä aikaisemmalta ajalta ei ole tarkkaa tilastoa. Titanic ei ole kuitenkaan eniten elokuvateattereiden lipputuloja kerännyt elokuva: elokuvan lipputulot olivat noin kahdeksan miljoonaa euroa, minkä 007 Spectre ohitti helmikuussa 2016. Tuolloin Spectren oli nähnyt Suomen valkokankailla lähes 700 000 katsojaa ja se oli kerännyt yli 8,2 miljoonaa euroa lipputuloja.
Titanic on Suomen kaikkien aikojen myydyin VHS-elokuva. Suomessa sitä myytiin pelkästään vuoden 1998 aikana 250 084 kappaletta. VHS-myyntimäärää on tilastoitu vuodesta 1995 lähtien.
Vastaanotto > Arvioita

Internet-sivusto Rotten Tomatoesin mukaan 88 % kriitikoista on antanut Titanicille positiivisen arvosanan keskiarvolla 8/10. Keräys perustuu 178 arviointiin. Metacritic on laskenut 34 arvostelusta elokuvalle painotetun keskiarvon 74/100. Internet Movie Databasen 1 100 000 käyttäjää ovat antaneet Titanicille keskiarvon 7,9/10, ja 57 IMDb:n henkilökuntaan kuuluvaa keskiarvon 7,3.
Kierreportaat (elokuva)

| Kierreportaat> The Spiral Staircase |
| --- | --- |

Ohjaaja:  Robert Siodmak
Käsikirjoittaja:  Mel Dinelli
Perustuu:  Ethel Lina Whiten romaaniin Some Must Watch
Tuottaja:  Dore Schary
Säveltäjä:  Roy Webb
Kuvaaja:  Nicholas Musuraca
Leikkaaja:  Harry Gerstad
Tuotantosuunnittelija:  Albert S. D'Agostino
Pukusuunnittelija:  Edward Stevenson
Lavastaja:   Albert S. D'Agostino  Jack Okey 
Pääosat:   Dorothy McGuire  George Brent  Ethel Barrymore  Kent Smith 
Valmistustiedot
Valmistusmaa:  Yhdysvallat
Tuotantoyhtiö:   Vanguard Productions  RKO (levittäjä) 
Levittäjä:  RKO Pictures Netflix
Ensi-ilta:  1946 (valmistui 1945)
Kesto:  83 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kierreportaat (The Spiral Staircase) on  Robert Siodmakin ohjaama jännityselokuva vuodelta 1945.
Goottihenkisen elokuvan päähenkilö on mykkä Helen, joka pelkää eri tavoin vajavaisia ihmisiä surmaavaa sarjamurhaajaa. Murhaajan motiiveissa on nähty yhtäläisyyksiä kansallissosialistisen Saksan tuhoajien kanssa. Siodmak itse joutui juutalaisena lähtemään 1930-luvun lopulla Saksasta, jossa oli aloittanut ohjaajanuransa.
Arvostelut

Kierreportaita kutsutaan usein jännityselokuvan peruspilariksi, sillä siinä yhdistyvät monet osa-alueet, jotka luetaan nykyään tiivisti kuuluvaksi lajityyppiin. TV-maailma-lehden arvostelussa elokuvaa on luonnehdittu "nautinnollisen karmeaksi ja komeaksi". Aavemaisen kartanomiljöön jännitystä korostavat valon ja varjon käyttö ja hidas kameran liike.
The New York Timesin kriitikot valitsivat Kierreportaat vuonna 2004 yhdeksi kaikkien aikojen tuhannesta parhaasta elokuvasta maailmassa.
Näyttelijät

| 0 | 1 | 2 |
| --- | --- | --- |
|  Dorothy McGuire  | … |  Helen Capel   |
|  George Brent  | … |  professori Warren   |
|  Ethel Barrymore  | … |  Mrs. Warren   |
|  Kent Smith  | … |  tohtori Parry   |
|  Rhonda Fleming  | … |  Blanche   |
|  Gordon Oliver  | … |  Steve Warren   |
|  Elsa Lanchester  | … |  Mrs. Oates   |
|  Sara Allgood  | … |  sairaanhoitaja Barker   |
|  Rhys Williams  | … |  Mr. Oates   |
|  James Bell  | … |  konstaapeli   |
|  Erville Alderson  | … |  tohtori Harvey (kreditoimaton)   |
|  Ellen Corby  | … |  naapuri (kreditoimaton)   |
|  Myrna Del  | … |  murhan uhri (kreditoimaton)   |
|  George Holmes  | … |  tappajan 'varjo' (kreditoimaton)   |
|  Robert Siodmak  | … |  tappajan 'silmä' (kreditoimaton)   |
|  Richard Tyler  | … |  Freddy (kreditoimaton)   |
|  Charles Wagenheim  | … |  virkailija (kreditoimaton)   |
Aiheesta muualla

Kierreportaat Internet Movie Databasessa (englanniksi)
Lehmäjärvi (Kuhmoinen)

| Lehmäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°40′24″N, 25°06′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Isojärveen 
Järvinumero:  14.263.1.021
Mittaustietoja
Pinnankorkeus:  138,7 m  
Pituus:  400 m  
Leveys:  140 m  
Rantaviiva:  0,935 km  
Pinta-ala:  2,751 ha  
Saaria:  1 
 fiLehmäjärvi 
Lehmäjärvi  on Pirkanmaalla Kuhmoisissa Kylämän kylän lähellä sijaitseva järvi.
Maantietoa

Lehmäjärvi sijaitsee Pukkivuoren ja Tynnyrivuoren välisessä laaksossa. Järven pinta-ala on 2,8 hehtaaria, se on 400 metriä pitkä ja 150 metriä leveä. Järvellä on kartan mukaan yksi pieni saari. Järven rantaviivan pituus on 950 metriä, ja sen rannat ovat suomaata. Järven luoteisrannalla on yksi vapaa-ajan kiinteistö. Se on rakennettu vuoden 1986 jälkeen ja sille johtaa tie etelästä yhdystieltä 3284. Vuoden 1966 peruskartassa järven eteläpuolella oli peltoa.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 138,7 metriä mpy. Lehmäjärvi laskee sen eteläpäästä lähtevää ojaa pitkin Isojärveen. Laskuojan pudotus on 19,8 metriä.
Etäisten laaksojen mies

| Etäisten laaksojen mies> Shane |
| --- | --- |

Ohjaaja:  George Stevens
Käsikirjoittaja:  A. B. Gutherie Jr. Jack Sher 
Perustuu:  Jack Schaeferin romaaniin Shane
Tuottaja:  George Stevens
Säveltäjä:  Victor Young
Kuvaaja:  Loyal Griggs
Leikkaaja:  William Hornbeck Tom McAdoo
Tuotantosuunnittelija:  Hal Pereira
Lavastaja:  Walter Tyler Hal Pereira Emile Kun
Pääosat:  Alan Ladd Jean Arthur Van Heflin
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  23. huhtikuuta 1953 Suomi: 16. lokakuuta 1953
Kesto:  117 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Etäisten laaksojen mies (Shane) on George Stevensin ohjaama yhdysvaltalainen lännenelokuva vuodelta  1953. Se kuuluu Stevensin niin sanottuun Amerikka-trilogiaan, jonka muut osat ovat Paikka auringossa ja Jättiläinen.
Elokuvan käsikirjoituksen kirjoittivat A. B. Gutherie Jr. ja Jack Sher, ja se pohjautuu Jack Schaeferin romaaniin Shane (1949).
Tarina

Vaitelias asesankari suojelee pientilalla asuvaa perhettä maanomistajan palkkamurhaajalta. Myyttinen hyvän ja pahan taistelu on kuvattu Wyomingin upeissa maisemissa ja kerrotaan perheen nuoren pojan näkökulmasta.
Vastaanotto ja jälkimaine

Loyal Griggs palkittiin Oscarilla elokuvan kuvauksesta. Elokuvan pohjalta tehtiin myös lyhytikäiseksi jäänyt televisiosarja.
Etäisten laaksojen mies äänestettiin 1979 suomalaiskriitikoiden kokoamalle sadan tärkeimmän elokuvan listalle. Video-oppaassa vuodelta 1995 Ilkka Jauhiainen antoi elokuvan Suomessa julkaistulle VHS-kasettiversiolle viisi tähteä viidestä, mikä vastaa sanallista arviota ”klassikko, elämää suurempi elokuva”.
Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. Vuonna 2006 American Film Institute nimesi Etäisten laaksojen miehen kaikkien aikojen 100 innoittavimman amerikkalaiselokuvan joukkoon.The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Muuta

On laskettu, että päähenkilön nimi lausutaan elokuvassa noin 90 kertaa.
Aiheesta muualla

Etäisten laaksojen mies Internet Movie Databasessa (englanniksi)
Joka kerta kun joku sanoo "Shane" Video, 5 min. YouTube.
Kreikka olympialaisissa

Kreikka on yksi vain neljästä maasta, jotka ovat osallistuneet jokaisiin kesäolympialaisiin. Myös talviolympialaisiin maa on osallistunut vuodesta 1936 lukuun ottamatta vuotta 1960.
Kreikka on isännöinyt kesäolympialaisia vuosina 1896 sekä 2004, molemmilla kerroilla Ateenassa. Koska olympia-aate on lähtöisin antiikin Kreikassa pidetyistä Olympian kisoista, Kreikkaa pidetään olympialaisten kotimaana ja maan joukkue marssii olympialaisten avajaisissa aina ensimmäisenä stadionille.
Kreikka on voittanut yhteensä 110 mitalia ja maa on kaikkien aikojen mitalitilastossa sijalla 31. Menestynein kreikkalaisurheilija on ollut painonnostaja Pirros Dimas, joka on voittanut kolme kulta- ja yhden pronssimitalin.
CNA

CNA voi tarkoittaa seuraavia:
CNA, Taiwanin keskusuutistoimisto
CNA, The Campaign for North Africa, Simulations Publicationsin vuonna 1979 julkaisema lautapeli
CNA Center, pilvenpiirtäjä Chicagossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CNA”, voi hakea sivunnimihaulla, laajalla sivunnimihaulla tai tekstihaulla.
100 litraa sahtia

| 100 litraa sahtia |
| --- | --- |

Ohjaaja:  Teemu Nikki
Käsikirjoittaja:  Teemu Nikki
Tuottaja:  Jani Pösö
Säveltäjä:   Marco Biscarini  Alessio Vanni 
Kuvaaja:  Jarmo Kiuru
Leikkaaja:  Jussi Sandhu
Lavastaja:  Maria Hahl
Pääosat:   Elina Knihtilä  Pirjo Lonka 
Valmistustiedot
Valmistusmaa:  Suomi
Tuotantoyhtiö:  It's Alive Films
Levittäjä:  Nelonen Media
Ensi-ilta:   2024-10-2424. lokakuuta 2024 (Rooma)  2025-03-2828. maaliskuuta 2025 (Suomi)  
Alkuperäiskieli:  suomi
Budjetti:  1 296 000 euroa (Suomen elokuvasäätiön osuus 290 000 euroa)
Infobox OKNimi-testi OK: 
100 litraa sahtia on vuonna 2024 ensi-iltansa saanut Teemu Nikin ohjaama ja käsikirjoittama komediaelokuva. Elokuvan pääosia näyttelevät Elina Knihtilä ja Pirjo Lonka. Sivurooleissa ovat muun muassa Ria Kataja, Ville Tiihonen, Pertti Sveholm.
Elokuva kertoo sysmäläisistä siskoksista (Knihtilä ja Lonka), jotka saavat tehtäväkseen panna häihin 100 litraa sahtia. Sahti on niin loistavaa, että sisarukset tulevat juoneeksi tuttaviensa kanssa koko sahtisatsin ennen häitä. Alkaa kilpajuoksu hankkia 100 litraa sahtia häihin, joihin kaksi päivää aikaa.
100 litraa sahtia sai maailmanensi-iltansa Rooman kansainvälisen elokuvafestivaalin pääkilpasarjassa 24. lokakuuta 2024. Elokuva on ollut esillä myös muun muassa Toronton elokuvajuhlilla ja Tallinnan Black Nights Film Festivalin pääkilpasarjassa. Elokuvan on tuottanut Jani Pösö It's Alive Filmsistä. Elokuvan levittää suomalaisiin elokuvateattereihin Nelonen Media.
Knihtilä ja Lonka palkittiin poikkeuksellisesti yhteisellä parhaan naisnäyttelijän palkinnolla Black Nights Film Festivalissa marraskuussa 2024.
Aiheesta muualla

100 litraa sahtia -elokuvan traileri Youtubessa.
Vauhkonen

Vauhkonen on suomalainen sukunimi, joka on muun muassa seuraavilla henkilöillä:
Elmer Vauhkonen (s. 2006), jalkapalloilija
Inkeri Wallenius (o.s. Vauhkonen, s. 1947), näyttelijä
Jonni Vauhkonen (s. 1975), jääkiekkoilija
Juha Vauhkonen (s. 1962), kontra-amiraali
Olavi Vauhkonen (s. 1989), jääkiekkoilija
Panu Vauhkonen (s. 1972), näyttelijä
Reijo Vauhkonen (s. 1939), yrittäjä ja yritysjohtaja, teollisuusneuvos
Vilho Vauhkonen (1887–1957), ampuja, olympiamitalisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Anna minun rakastaa enemmän (elokuva)

| Anna minun rakastaa enemmän |
| --- | --- |
Ohjaaja:  Oskari Sipola
Käsikirjoittaja:  Oskari Sipola
Perustuu:  Juha Itkosen romaaniin Anna minun rakastaa enemmän
Tuottaja:  Anniina Leppänen
Pääosat:   Pyry Kähkönen  Rita Behm  Mimosa Willamo 
Valmistustiedot
Valmistusmaa:  Suomi
Tuotantoyhtiö:  Helsinki-filmi
Levittäjä:  SF Studios
Ensi-ilta:  2025
Alkuperäiskieli:  suomi
Budjetti:  1 610 000 € (Suomen elokuvasäätiön osuus 800 000 €)
Aiheesta muualla
IMDb
Infobox OKNimi-testi OK: 
Anna minun rakastaa enemmän on vuonna 2025 ensi-iltansa saava Oskari Sipolan ohjaama draamaelokuva. Se perustuu Juha Itkosen samannimiseen romaaniin vuodelta 2005. Elokuvan pääosia näyttelevät Rita Behm ja Pyry Kähkönen.
Elokuvassa hämeenlinnalaiset Antti ja Suvi tapaavat kotibileissä, rakastuvat, perustavat bändin ja muuttavat Helsinkiin. Yhtye menestyy, mutta parisuhde ei. Bandi hajoaa, Antti ja Suvi eroavat ja Suvista tulee kansainvälisesti menestynyt sooloartisti. Elokuva on ensimmäinen filmatisointi Juha Itkosen romaanista.
Elokuvan tuottaa Helsinki-filmi tuottajanaan Anniina Leppänen ja sen levittää elokuvateattereihin SF Studios.
Anna minun rakastaa enemmän saa ensi-iltansa syksyllä 2025.
Aiheesta muualla

Anna minun rakastaan enemmän -elokuvan teaser trailer Youtube.
Lacombe Lucien

| Lacombe Lucien |
| --- | --- |

Ohjaaja:  Louis Malle
Käsikirjoittaja:  Patrick Modiano, Louis Malle
Tuottaja:  Louis Malle
Säveltäjä:  Stéphane Grappelli, Django Reinhardt
Kuvaaja:  Tonino Delli Colli
Leikkaaja:  Suzanne Baron
Pääosat:  Pierre Blaise, Aurore Clément
Valmistustiedot
Valmistusmaa:  Ranska, Italia, Saksan liittotasavalta
Tuotantoyhtiö:  Nouvelles Éditions de Films, Uranus Production France, Vides Cinematografica, Hallelujah Film
Levittäjä:  Cinema International Corporation
Ensi-ilta:  1974
Kesto:  139 min
Alkuperäiskieli:  saksa ranska
Aiheesta muualla
IMDb 
Elonet
AllMovie
Infobox OKNimi-testi OK: 
Lacombe Lucien on Louis Mallen ohjaama draamaelokuva vuodelta 1974. Ranskalais­nuorukaisesta natsi­miehityksen aikana kertovan elokuvan  käsi­kirjoituksen on tehnyt kirjailija Patrick Modiano yhdessä ohjaajan kanssa. Pääosia näyttelevät Pierre Blaise ja Aurore Clément.
Elokuvassa turhautunut maalais­poika Lucien Lacombe ajautuu Gestapon upseerien apu­pojaksi Ranskan natsi­miehityksen viimeisinä aikoina.
Tuotanto

Vuonna 2014 Nobel-palkittu Patrick Modiano oli Lacombe Lucienin käsi­kirjoitusta tehdessään julkaissut jo useita palkittuja teoksia, kuten vuonna 1972 julkaistun Kehäbulevardit, jonka suomennos ilmestyi 1976. Sekin käsittelee Ranskan natsi­miehitys­aikaa, jota vuonna 1945 syntynyt Modiano ei ollut itse kokenut. Lacombe Lucienin tarina perustuukin osin ohjaaja Mallen (1932–1995) omiin nuoruus­muistoihin, ja hän toimi elokuvan toisena käsi­kirjoittajana.
Elokuvan musiikin teki jazz­viulisti Stéphane Grappelli, ja elokuvassa kuullaan paljon jazz­kitaristi Django Reinhardtin levytyksiä.
Vastaanotto ja myöhempi arvostus

Lacombe Lucien oli ehdolla vuoden parhaaksi vieraskieliseksi elokuvaksi sekä Oscar- että Golden Globe -gaalassa. Se sai Bafta-palkinnon vuoden parhaana elokuvana.
The New York Timesin kriitikot valitsivat Lacombe Lucienin vuonna 2004 yhdeksi kaikkien aikojen tuhannesta parhaasta elokuvasta maailmassa.
Vihma

Vihma voi tarkoittaa ainakin seuraavia:
vihma, pienipisarainen, yleensä lyhytaikainen tihkusade
Vihma, kansanmusiikkiyhtye Värttinän albumi vuodelta 1998
vihmat eli kellovihmat, hernekasvisuku
Vihma, sukunimenä:
Einar Vihma (1893–1944), suomalainen kenraalimajuri ja Mannerheim-ristin ritari
Jyrki Vihma (1929–1993), suomalainen runoilija
Lennart Vihma (1901–1942), suomalainen everstiluutnantti ja rykmentin komentaja
Martti Vihma (1898–1963), suomalainen eversti ja rykmentin komentaja
Mikko Vihma (s. 1971), suomalainen näyttelijä ja muusikko
Pekka Vihma (s. 1935), suomalainen kirkkoherra ja kirjailija
Väinö Vihma (1907–1958), suomalainen kauppaoikeuden professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vihma”, voi hakea sivunnimihaulla, laajalla sivunnimihaulla tai tekstihaulla.